ধারণা করি, চলচ্চিত্র সংসদ আন্দোলন চলমান থাকার ফলেই পূর্ব পাকিস্তান পর্বে আলমগীর কবির ফিল্ম ইনস্টিটিউট প্রতিষ্ঠার উদ্যোগ নেন। ১৯৬৮ সালের মে মাসে তিনি ‘ঢাকা ফিল্ম ইনস্টিটিউট’ প্রতিষ্ঠা করেন বলে তাঁর লেখা থেকে জানা যায়। এই ইনস্টিটিউট থেকে একটি সার্টিফিকেট কোর্স অনুষ্ঠিত হয়েছিল এবং এর নিজস্ব গ্রন্থাগারও ছিল।১০ ‘পাকিস্তান চলচ্চিত্র সংসদে’রও নিজস্ব সমৃদ্ধ গ্রন্থাগার ছিল। এ-পর্বের আরেকটি গুরুত্বপূর্ণ অর্জন হচ্ছে ১৯৬৯ সালে আলমগীর কবির-রচিত ও সন্ধানী পাবলিকেশন কর্তৃক প্রকাশিত চলচ্চিত্র-বিষয়ক গ্রন্থ The Cinema in Pakistan।